Gure weer pootjie Eskom in die Wes-KaapArgieffoto (Foto: Unsplash) Kapenaars moet hulself staal vir ŉ koue én donker naweek. Eskom het Vrydag gewaarsku teen moontlike kragonderbrekings in Kaapstad en dele van die Wes-Kaap weens gure weersomstandighede. Stormweer en koue kom al die afgelope twee weke in dié provinsie voor. Eskom sê in ŉ verklaring die kragnetwerk in die provinsie is onder groot druk weens die stormweer. Herstelwerk van infrastruktuur word ook deur gure weersomstandighede moeilik gemaak. “Ons vra dat kragverbruikers geduldig moet wees en die nodige proses volg om enige tegniese kragprobleme in hul gebied aan te meld,” sê die kragvoorsiener in ŉ verklaring. “Eskom sal sy reaksie prioritiseer op grond van die omvang en tydsduur van die tegniese probleem. Groot foute wat ŉ groot aantal kragverbruikers raak, sal uitermate eerste hanteer word. Daarna sal ons reageer op kragonderbrekings wat al vir meer as twee dae duur.” Eskom vra dat kragverbruikers die MyEskom Customer-toepassing op hul slimfone aflaai om enige tegniese probleme aan te meld. “Kragverbruikers kan ook ons Share Call-nommer by 086 003 7566 skakel of ŉ e-pos stuur na [email protected].